Diari Oficial de la Generalitat Valenciana


Sumari del DOGV 8094, del 28-07-2017 (2017/6947)

RESOLUCIÓ de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria.
-------------------------------------------------------------------------------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6947


Data del document
:   24-07-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria. [2017/6947]  
Índex  
Preàmbul  
Capítol I. De les delegacions en matèria de gestió economicofinancera, contractació i personal.  
Article 1. De les delegacions en la Sotssecretaria  
Article 2. De les delegacions en les secretaries autonòmiques  
Article 3. De les delegacions en les direccions generals  
Article 4. De les delegacions en la Secretaria General Administrativa  
Article 5. De les delegacions en les direccions territorials d'Hisenda i Model Econòmic  
Capítol II. De les delegacions en matèria de responsabilitat patrimonial i en matèria de joc.  
Article 6. Delegació de competències en matèria de responsabilitat patrimonial  
Article 7. Delegació de competències en matèria de joc  
Capítol III. De les delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos.  
Article 8. De la delegació indistinta  
Article 9. De la delegació en la Secretaria Autonòmica d'Hisenda  
  
Article10. De la delegació en la Direcció General de Pressupostos.  
Article 11. De la delegació en la Subdirecció General de Tresoreria  
Capítol IV. De les delegacions en matèria d'aplicació dels tributs i reembossament de garanties.  
Article 12. Delegació en matèria d'aplicació dels tributs  
Article 13. Delegació en matèria de reembossament de garanties  
Capítol V. De la delegació en matèria de patrimoni de la Generalitat.  
  
Article 14. De les delegacions en la direcció general competent en matèria de sector públic, model econòmic i patrimoni  
Disposicions addicionals  
Primera. Suplències de les persones titulars d'òrgans delegats.  
Segona. De la constància expressa de la delegació.  
Tercera. De l'avocació i de la revocació.  
Disposició final única. Entrada en vigor.  
  
  
Preàmbul  
  
Per mitjà del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, s'ha efectuat una nova configuració tant de l'àmbit competencial del departament com de la seua estructura organitzativa, i es regulen les funcions dels òrgans superiors i del nivell directiu, així com dels màxims nivells administratius. D'altra banda, el vigent Decret 16/2012, de 20 de gener, del Consell, pel qual es distribueixen competències en matèria de contractació centralitzada en l'àmbit de l'Administració de la Generalitat, les seues entitats autònomes i els ens del sector públic empresarial i fundacional de la Generalitat, i es crea la central de compres de la Generalitat, atribueix al titular de la conselleria en matèria d'hisenda competències en l'àmbit de la contractació centralitzada.  
Així doncs, a fi d'aconseguir una major economia i agilitat en la tramitació d'expedients ?que redunde a millorar la qualitat en la prestació de funcions que té assignades la Conselleria d'Hisenda i Model Econòmic- i tenint en consideració les modificacions produïdes, es creu convenient per raons de seguretat jurídica i eficàcia administrativa, recopilar en una sola les diverses disposicions reguladores de delegació de competències.  
Per això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
CAPÍTOL I  
De les delegacions en matèria de gestió economicofinancera, contractació i personal  
  
Article 1. De les delegacions en la Sotssecretaria  
1. Delegar en la persona titular de la Sotssecretaria d'aquesta conselleria ?excepte les facultats que per aquesta resolució es troben delegades en altres òrgans del departament- les atribucions següents:  
a) L'exercici de totes les facultats ordinàries en matèria de contractació, exclosa l'adjudicació de contractes majors.  
b) Proposar les modificacions pressupostàries que resulten necessàries, circumscrites a l'àmbit competencial de la conselleria.  
c) La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, de tots els capítols i programes de la conselleria, exclosos els capítols VIII i IX i la secció 19.  
d) La subscripció de documents comptables ?excepte els de la secció 19- de tots els capítols i programes de la conselleria.  
e) La subscripció dels documents comptables de la secció 20 € denominada Despeses diverses- dels pressupostos de la Generalitat, relatius a matèries que corresponguen a l'àmbit competencial de la Conselleria d'Hisenda i Model Econòmic.  
f) La subscripció dels documents comptables corresponents a les dotacions pressupostàries de les seccions de les Corts, la Sindicatura de Comptes, el Consell Valencià de Cultura, el Síndic de Greuges, el Consell Jurídic Consultiu, l'Acadèmia Valenciana de la Llengua i el Comité Econòmic i Social, previstes en els pressupostos de la Generalitat.  
  
2. En l'àmbit de la contractació centralitzada, delegar en la persona titular de la Sotssecretaria d'aquesta conselleria l'exercici de les atribucions següents:  
a) Aprovar els plecs de clàusules administratives particulars i plecs de prescripcions tècniques que han de regir la contractació centralitzada.  
  
b) Subscriure els acords marc per a l'homologació de subministraments i serveis d'adquisició centralitzada, així com formalitzar, si és el cas, els contractes que se'n deriven.  
c) Convocar els procediments de contractació per mitjà de contractes marc de subministraments i serveis d'adquisició centralitzada, així com formalitzar, si és el cas, els contractes.  
d) Autoritzar amb caràcter excepcional l'adquisició de subministraments o la contractació de serveis no homologats, sempre que es justifique adequadament en l'expedient per l'òrgan peticionari, i amb un informe previ de la central de compres de la Generalitat.  
e) L'exercici de qualsevol altra facultat ordinària en matèria de contractació, excepte la resolució d'adjudicació.  
3. En matèria de personal les propostes d'adscripcions provisionals en els llocs de lliure designació,  
  
Article 2. De les delegacions en les secretaries autonòmiques  
1. Delegar en la persona titular de la Secretaria Autonòmica de Model Econòmic i Finançament les facultats ordinàries en matèria de contractació relatives a contractes ?a càrrec del seu capítol II- el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
2. Delegar en la persona titular de la Secretaria Autonòmica d'Hisenda:  
a) La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatius als capítols del programa pressupostari adscrit a la secció 19, així com la subscripció dels consegüents documents comptables.  
  
b) Les facultats ordinàries en matèria de contractació relatives a contractes ?a càrrec del seu capítol II- el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
c) La tramitació i aprovació de les ordres d'execució als ens instrumentals, que incidisquen en l'àmbit competencial de la Direcció General de Tecnologies de la Informació i les Comunicacions.  
3 Delegar en la persona titular de la Intervenció General les facultats ordinàries en matèria de contractació relatives a contractes a càrrec del seu capítol II el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
  
Article 3. De les delegacions en les direccions generals  
1. Delegar en la persona titular de la direcció general competent en matèria de tecnologies de la informació i les comunicacions, l'exercici de totes les facultats ordinàries en matèria de contractació i la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatives a contractes del seu àmbit competencial, excepte l'adjudicació de contractes el valor estimat dels quals siga igual o superior a 18.000 euros.  
2. Delegar en les persones titulars de les restants direccions generals de la conselleria ?llevat de les facultats que per aquesta resolució es troben delegades en altres òrgans del departament- les facultats ordinàries en matèria de contractació relatives a contractes a càrrec del seu capítol II el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
  
Article 4. De les delegacions en la Secretaria General Administrativa  
Delegar en la persona titular de la Secretaria General Administrativa de la conselleria les atribucions següents:  
1. La tramitació de les incidències de nòmines i la firma dels documents administratius i de gestió comptable que necessite la seua gestió.  
2. Les facultats ordinàries en matèria de contractació relatives a contractes ?a càrrec del capítol II dels programes pressupostaris de la Sotssecretaria- el valor estimat dels quals no supere els 1.200 euros, així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
3. Acordar la devolució de les garanties definitives que es constituïsquen a favor de la conselleria, en matèria de contractació.  
4. La subscripció de tots els documents comptables de tots els capítols i programes de la conselleria relatius a contractes menors.  
  
Article 5. De les delegacions en les direccions territorials d'Hisenda i Model Econòmic  
Delegar respectivament en les persones titulars de les direccions territorials d'Hisenda i Model Econòmic a Alacant, Castelló i València, les facultats ordinàries en matèria de contractació relatives a contractes ?a càrrec del seu capítol II- el valor estimat dels quals no supere els 1.200 euros, dins dels seus àmbits competencials corresponents; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
  
  
CAPÍTOL II  
De les delegacions en matèria de responsabilitat patrimonial i en matèria de joc   
  
Article 6. Delegació de competències en matèria de responsabilitat patrimonial  
Delegar en la persona titular de la Sotssecretaria de la conselleria la competència per a dictar resolucions dels expedients de responsabilitat patrimonial de l'administració exigible a aquesta conselleria, així com ?si és el cas- l'aprovació de la despesa i la firma dels documents de gestió comptable corresponents.  
  
Article 7. Delegació de competències en matèria de joc  
Delegar en la persona titular de la Direcció General de Tributs i Joc la competència per a dictar aquelles resolucions dels expedients sancionadors incoats per faltes administratives molt greus ?la resolució de les quals siga competència del titular de la Conselleria d'Hisenda i Model Econòmiques- comeses en matèria de joc, previstes en la Llei de la Generalitat 4/1988, de 3 de juny, del joc de la Comunitat Valenciana, o la que, si és el cas, la substituïsca, i en la seua normativa de desplegament.  
CAPÍTOL III  
De les delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos  
  
Article 8. De la delegació indistinta  
Delegar indistintament en la persona titular de la Secretaria Autonòmica d'Hisenda, en la persona titular de la Sotssecretaria i en la persona titular de la Subdirecció General de la Tresoreria l'ordenació general de pagaments i la seua realització material, tant per operacions pressupostàries com per operacions extrapressupostàries.  
  
Article 9. De la delegació en la Secretaria Autonòmica d'Hisenda  
Delegar en la persona titular de la Secretaria Autonòmica d'Hisenda l'exercici de les funcions següents:  
1. L'obertura, cancel·lació i autorització per a la disposició de fons dels comptes de l'Administració de la Generalitat, sense perjuí del que disposa l'apartat 2 de l'article 11 de aquesta resolució.  
  
2. La concertació i contractació de les operacions de tresoreria per un termini igual o inferior a un any, destinades a atendre les necessitats de tresoreria derivades de diferències en els venciments dels seus ingressos i pagaments, amb el límit previst en la Llei d'hisenda pública de la Generalitat, i amb els requisits que s'establisquen en la vigent Llei de pressupostos, així com les bestretes previstes per al mateix fi en la Llei general pressupostària.  
3. Les resolucions administratives, així com la firma de documents comptables, corresponents a ingressos pressupostaris o documents extrapressupostaris que gestione la Tresoreria, a excepció dels que estiguen delegats en altres centres directius.  
4. L'autorització de l'endeutament de les entitats locals de la Comunitat Valenciana, en els termes que en la normativa vigent en matèria d'endeutament s'atribueix a l'òrgan competent de la comunitat autònoma que exercisca la tutela financera.  
5. L'adopció dels actes jurídics o resolucions que en la seua aplicació a les entitats locals, la Llei orgànica 2/2012, de 27 d'abril, d'estabilitat pressupostària i sostenibilitat financera ?i la resta de normativa vigent en la matèria- atribueix a l'òrgan competent de la comunitat autònoma, que exercisca la tutela financera.  
6 L'autorització de la destinació del patrimoni municipal del sòl de les entitats locals de la Comunitat Valenciana, a què es refereix l'article 39.5 del Reial decret legislatiu 2/2008, de 20 de juny, pel qual s'aprova el text refós de la Llei de sòl.  
7. La resolució en els procediments de compensació d'ofici de deutes, contretes per les entitats locals.  
8. La resolució en els procediments de retenció de pagaments, en relació amb els deutes contrets per persones jurídiques ?públiques o privades- amb les persones jurídiques que conformen el sector públic valencià.  
  
Article 10. De la delegació en la Direcció General de Pressupostos  
Delegar en la persona titular de la Direcció General de Pressupostos l'exercici de les funcions següents:  
1. L'aprovació de les resolucions corresponents a les distintes fases del procediment de gestió d'ingressos, així com la firma dels documents comptables corresponents, llevat del que preveu l'apartat 3 de l'article 9 d'aquesta resolució.  
2. La tramitació d'aquells documents comptables necessaris per a la comptabilització dels ingressos de la Generalitat, llevat del que preveu l'apartat 3 de l'article 9, i l'apartat 1, lletra i, de l'article 14 d'aquesta resolució.  
3. La tramitació dels documents comptables necessaris per a la comptabilització dels ingressos derivats de la participació dels municipis i diputacions en els tributs de l'Estat, i de la participació de les diputacions en la recaptació obtinguda per la Societat Estatal Loteries i Apostes de l'Estat.  
4. L'informe de sostenibilitat financera a què es refereix l'article 7.4 de la Llei 7/1985, de 2 d'abril, reguladora de les bases de règim local.  
5. Els informes sobre la creació o supressió de municipis, així com l'alteració de termes municipals a què es refereix l'article 13 de la Llei 7/1985, de 2 d'abril, reguladora de les bases del règim local.  
6. L'informe previ a l'aprovació de disposicions legals i reglamentàries a què es refereix l'article 26 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions.  
7. La firma de documents comptables extrapressupostaris relacionats amb els pagaments derivats de la gestió de la nòmina centralitzada de les diferents conselleries, inclosos els relatius a les cotitzacions socials, així com els corresponents als pagaments derivats de les cotitzacions socials del personal al servei de l'ensenyament concertat.  
  
Article 11. De la delegació en la Subdirecció General de Tresoreria  
Delegar en la persona titular de la Subdirecció General de Tresoreria l'exercici de les funcions següents:  
1. La resolució administrativa i la firma de documents comptables derivats d'operacions extrapressupostàries que ha de gestionar la tresoreria, així com dels documents comptables d'ingressos pressupostaris derivats dels interessos dels comptes bancaris i de la gestió d'incidències de les distintes caixes fixes.  
2. L'obertura, cancel·lació i autorització per a la disposició de fons dels comptes de l'Administració de la Generalitat, quan es tracte dels fons de caixa fixa i comptes dels centres docents públics dependents de la Generalitat.  
  
  
CAPÍTOL IV  
De les delegacions en matèria d'aplicació dels tributs i reembossament de garanties  
  
Article 12. Delegació en matèria d'aplicació dels tributs  
Delegar en la persona titular de la direcció general competent en matèria de tributs i joc la competència per a dictar resolucions de les reclamacions economicoadministratives i dels recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel titular de la direcció general competent en matèria de tributs i joc, així com la competència per a autoritzar el desistiment dels procediments judicials iniciats i l'assentiment davant de les demandes formulades de contrari.  
  
  
Article 13. Delegació en matèria de reembossament de garanties  
Delegar en les persones titulars de les direccions territorials d'Hisenda i Model Econòmic d'aquesta conselleria l'aprovació i tramitació de resolucions corresponents a les distintes fases del procediment de gestió d'ingressos i pagaments, així com la firma dels documents comptables corresponents, quan es referisquen a la gestió de la Caixa General de Depòsits i Fiances efectuades en les mateixes direccions territorials.  
  
  
  
CAPÍTOL V  
De la delegació en matèria de patrimoni de la Generalitat  
  
Article 14. De les delegacions en la direcció general competent en matèria de sector públic, model econòmic i patrimoni  
1. Es deleguen en la persona titular de la direcció general competent en matèria de sector públic, model econòmic i patrimoni les següents atribucions reconegudes al titular d'aquesta conselleria tant per la Llei 14/2003, de 10 d'abril, de patrimoni de la Generalitat, com pel Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques, d'aplicació supletòria fins que no es dicte pel Consell la norma corresponent de desplegament reglamentari de la nostra Llei de patrimoni de la Generalitat:  
a) La resolució dels procediments de delimitació.  
b) L'afectació dels béns patrimonials a l'ús general o als serveis públics de la Generalitat.  
c) La desafectació dels béns immobles i drets immobiliaris.  
  
d) L'adscripció i desadscripció de béns immobles i drets de la Generalitat que hi recauen.  
e) L'aprovació de les mutacions demanials internes.  
f) Arrendament per mitjà de contractació directa dels immobles que la Generalitat necessite per a la prestació d'un servei públic, quan la renda anual excedisca de 50.000 euros i el termini contractual supere els dos anys obligatoris per a la Generalitat.  
g) L'alienació de béns mobles procedents d'abintestats.  
h) Acordar la devolució de les garanties que es constituïsquen a favor de la conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i si és el cas la resolució que puga recaure en la retenció i execució de fiances quan pertoque.  
i) Tramitar els documents comptables necessaris per a la comptabilització dels ingressos procedents de lloguers dels béns immobles de la Generalitat, adscrits a la conselleria competent en matèria de patrimoni.  
  
j) La retenció del crèdit, l'autorització de la despesa, la disposició del crèdit, el reconeixement de l'obligació i la proposta del pagament de l'Impost de Béns Immobles dels immobles de la Generalitat.  
2. Les delegacions compreses en el present article, comporten expressament la delegació en la direcció general competent en matèria de sector públic, model econòmic i patrimoni, per a l'aprovació de la despesa i de totes les fases d'execució d'aquest i per a la firma dels documents comptables corresponents.  
  
  
DISPOSICIONS ADDICIONALS  
  
Primera. Suplències de les persones titulars d'òrgans delegats  
1. En cas de vacant, absència o malaltia de la persona titular de la Secretaria General Administrativa les facultats que li delega aquesta resolució les exercirà la persona titular de la Sotssecretaria de la Conselleria d'Hisenda i Model Econòmic.  
2. En cas de vacant, absència o malaltia de la persona titular de la direcció general competent en matèria de tributs i joc la suplència serà exercida:  
a) En l'àmbit de tributs, per la persona titular de la Subdirecció General de Tributs, i, en cas de vacant, absència o malaltia d'aquesta, pels o per les titulars caps de servei de l'esmentada subdirecció general segons l'àmbit material de funcions atribuïdes a cada servei en l'apartat 2 de l'article 32 del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic. Si aquests últims o últimes es troben en alguna de les situacions que determinen, al seu torn, la necessitat de la seua respectiva suplència, aquesta s'exercirà pels o per les titulars caps de servei de l'esmentada subdirecció general en l'ordre en què figuren en l'apartat 2 de l'article 32 del Decret 176/2016, de 25 de novembre, del Consell.  
  
b) En l'àmbit de joc, per la persona titular de la Subdirecció General de Joc, i, en cas de vacant, absència o malaltia d'aquesta, pels o per les titulars caps de servei de l'esmentada subdirecció general segons l'àmbit material de funcions atribuïdes a cada servei en l'apartat 2 de l'article 33 del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic. Si aquests últims o últimes es troben en alguna de les situacions que determinen, al seu torn, la necessitat de la seua respectiva suplència, aquesta s'exercirà pels o per les titulars caps de servei de l'esmentada subdirecció general en l'ordre en què figuren en l'apartat 2 de l'article 33 del Decret 176/2016, de 25 de novembre, del Consell.  
  
3. En cas de vacant, absència o malaltia de la persona titular de la Subdirecció General de Tresoreria, les facultats que li delega aquesta resolució seran exercides indistintament per les persones titulars caps de servei de l'esmentada subdirecció general.  
4. En cas de vacant, absència o malaltia de les persones titulars de les direccions territorials d'Hisenda i Model Econòmic la suplència serà exercida:  
a) En matèria de gestió de la Caixa General de Depòsits i Fiances en l'àmbit de la direcció territorial, a què es refereix l'article 13 de aquesta resolució, per les persones titulars de les secretaries territorials, i, en cas de vacant, absència o malaltia d'aquestes últimes, per la persona titular de la Subdirecció General de Tresoreria.  
b) En la matèria de contractació a què es referix l'article 5 de aquesta resolució, per les persones titulars de les respectives secretaries territorials i, en cas de vacant, absència o malaltia d'aquestes últimes, per les persones titulars de les respectives direccions generals de la conselleria, dins del seu respectiu àmbit competencial.  
5. En els casos de vacant, absència o malaltia de les persones titulars dels restants òrgans delegats d'aquest departament, caldrà ajustar-se al que disposa l'article 11 del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic.  
  
Segona. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació, es farà constar expressament, el que estableix l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Tercera. De l'avocació i de la revocació  
1. Les delegacions de competències que es disposen en aquesta resolució s'entén sense perjuí que en qualsevol moment el titular de la Conselleria d'Hisenda i Model Econòmic puga avocar el coneixement o resolució dels assumptes que considere oportuns en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
2. Aquesta delegació de competències podrà ser revocada en qualsevol moment de conformitat amb el que estableix l'article 63.5 de la Llei 5/1983, de 30 de desembre, del Consell i l'article 9 de la mencionada Llei 40/2015, d'1 d'octubre.  
3. Queden sense efecte les delegacions que s'oposen al que estableix aquesta resolució i en particular les efectuades a través de les normes següents:  
a) Resolució de 23 de juny de 2015, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'aquesta conselleria i en altres òrgans de l'Administració del Consell.  
  
b) Resolució de 12 de desembre de 2014, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'aquesta conselleria i en altres òrgans de l'Administració del Consell.  
c) Resolució de 29 d'octubre de 2014, de la Conselleria d'Hisenda i Administració Pública de delegació de determinades competències en òrgans d'aquesta conselleria i en altres òrgans de l'Administració del Consell.  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 24 de juliol de 2017.- El conseller d'Hisenda i Model Econòmic: Vicent Soler i Marco.